Kinders vir ete? Gaste giggel ná ongemaklike blaps op trou-uitnodiging
JY LEES NOU Kinders vir ete? Gaste giggel ná ongemaklike blaps op trou-uitnodiging
Beesvleis, vark, vegetaries, geen koolhidrate . . . dit kan vir die bruid en bruidegom 'n nagmerrie wees om 'n spyskaart te kies wat alle gaste tevrede sal stel. Maar ons dink nie een van die gaste sal te vinde wees vir opsie drie op hierdie paartjie se trouspyskaart nie.
'n Trou-uitnodiging het vinnig aanlyn versprei nadat dit verlede week op Reddit gedeel is. Die rede? Die kaartjie lui: "RSVP. Jou antwoord word teen 22 September benodig." Lees ook: Verjaardagkaartjie amper halfeeu lank heen en weer gestuur Onderaan word gaste gevra om hul kosvoorkeur aan te dui: "Beesvleis," "varkvleis" of "kinders (12 en jonger)". Een verwarde gas het die kaartjie gedeel en daarby geskryf: "Ek sal die 10-jarige vat, asseblief, halfgaar."
I'll have the 10 year old, please, medium rare... from funny
Mense het op gevatte wyse daarop gereageer. Daar was antwoorde soos: "Gemmerkopkinders" en "vrylopend en glutenvry, asseblief". Ons hoop die strooijonker het die bohaai aanlyn gesien, want dis mos lekker stof vir sy toespraak . . .